b'\n_START_ARTICLE_\nM\xc4\x97nulio baz\xc4\x97\n_START_PARAGRAPH_\nAmerikie\xc4\x8di\xc5\xb3 M\xc4\x97nulio baz\xc4\x97 (angl. Lunar outpost) buvo D\xc5\xbeord\xc5\xbeo V. Bu\xc5\xa1o prezidentavimo metu vystytas projektas. Tapus prezidentu Barakui Obamai, \xc5\xa1is projektas at\xc5\xa1auktas.  Projektas buvo paskelbtas 2006 m., tikintis pastatyti baz\xc4\x99 per penkerius metus, nuo 2019 iki 2024 m._NEWLINE_NASA planavo nuo 2020 m. prad\xc4\x97ti rengti savait\xc4\x99 truksian\xc4\x8dias pilotuojamas ekspedicijas \xc4\xaf M\xc4\x97nul\xc4\xaf, kuriose dalyvaut\xc5\xb3 po 4 \xc4\xafgulos narius. Parengus energijos tiekimo sistemas, transporto priemones ir gyvenamuosius modulius, ekspedicij\xc5\xb3 trukm\xc4\x99 buvo planuojama prat\xc4\x99sti iki 6 m\xc4\x97nesi\xc5\xb3. Temperat\xc5\xabros svyravimai ir M\xc4\x97nulio nakties trukm\xc4\x97 buvo svarbiausi veiksniai nusprend\xc5\xbeiant, jog baz\xc4\x97 bus statoma Piet\xc5\xb3 a\xc5\xa1igalyje. A\xc5\xa1igaliuose temperat\xc5\xabros svyravimai ne tokie dideli, nes \xc5\xa1alia \xc5\xa0ekltono kraterio yra vieta, kuri b\xc5\xabna nuolat ap\xc5\xa1viesta visos M\xc4\x97nulio vasaros metu. \xc5\xa0ie sprendimai buvo priimti iki atrandant M\xc4\x97nulyje ledo i\xc5\xa1teklius; 2009 m. Cabeus krateryje atrastas vanduo (5,6 \xc2\xb1 2,9\xc2\xa0% pagal mas\xc4\x99) gali tur\xc4\x97ti didel\xc4\x97s \xc4\xaftakos tolimesniems planams._NEWLINE_Kritikai teig\xc4\x97, jog b\xc5\xabdamas labai brangus, \xc5\xa1is projektas ilgam laikui b\xc5\xabt\xc5\xb3 atitrauk\xc4\x99s d\xc4\x97mes\xc4\xaf bei finansavim\xc4\x85 nuo kit\xc5\xb3 galim\xc5\xb3 NASA projekt\xc5\xb3.\n_START_SECTION_\nKit\xc5\xb3 \xc5\xa1ali\xc5\xb3 baz\xc4\x97s M\xc4\x97nulyje\n_START_PARAGRAPH_\nM\xc4\x97nulio baz\xc4\x99 pana\xc5\xa1iu laiku planavo kurti ir Japonija, ta\xc4\x8diau japon\xc5\xb3 bazei irgi neskiriama reikaling\xc5\xb3 l\xc4\x97\xc5\xa1\xc5\xb3. M\xc4\x97nulio baz\xc4\x99 planuoja ir Kinija'